b'\n_START_ARTICLE_\nHolofernes\n_START_PARAGRAPH_\nHolofernes (hebraisk \xd7\x94\xd7\x95\xd7\x9c\xd7\x95\xd7\xa4\xd7\xa8\xd7\xa0\xd7\xa1) var en assyrisk general under Nebukadnesar II som figurerer i deuterokanoniske Judits bok._NEWLINE_Det ble sagt at den babylonske kongen Nebukadnesar sendte Holofernes for \xc3\xa5 ta hevn p\xc3\xa5 nasjonene i vest som hadde unnlatt \xc3\xa5 st\xc3\xb8tte hans regime. Generalen beleiret Bethulia (antagelig byen Meselieh) og fikk byen nesten til \xc3\xa5 overgi seg. Den ble berget av Judit, en vakker hebraisk enke som dro inn til Holofernes\xe2\x80\x99 leir og forf\xc3\xb8rte ham. Mens den berusede Holofernes sov skar hun hodet av ham. Deretter dro hun tilbake til Bethulia med generalens hode, og s\xc3\xa5ledes beseiret hebreerne fienden._NEWLINE_Holofernes er avbildet i tallrike malerier og andre kunstverk sammen med Judit, blant annet er de to omtalt i Geoffrey Chaucers Munkens fortelling i Canterbury-fortellingene, og i Dantes Purgatorio hvor Holofernes blir funnet p\xc3\xa5 Stolthetens terrasse.'